Είμαστε ο Λεωνίδας κι η Ματίνα που φτάσαμε με νυχτερινό δρομολόγιο πλοίου στην Ίο. Τόσο ακούραστα και χαμογελαστά όμως μας περίμενε η Ράνια, για να μας οδηγήσει στην ωραιότατη γκαρσονιέρα μας που μοσχομύριζε καθαριότητα! Το επόμενο πρωί ξυπνήσαμε με δέος απέναντι στην υπέροχη θέα και τότε καταλάβαμε που ακριβώς βρισκόμασταν: σε ένα υπέροχο πανοραμικό τοπίο πλαγιάς και θάλασσας, με μεγάλη βεράντα στο καλόγουστο κτίσμα της Ράνιας και του άνδρα της Παναγιώτη. Η πανέμορφη παραλία Αγία Θεοδότη μπροστά μας και λίγα λεπτά οδήγησης από τη Χώρα(Chora). Βρήκαμε το ησυχαστήριό μας, επίγειος παράδεισος!
Καταπληκτικοί οικοδεσπότες η Ράνια κι ο Παναγιώτης, φιλόξενοι, ευγενέστατοι, εξυπηρετικότατοι, ωραία οικογένεια! Τους ευχαριστούμε πολύ για όλα! Άνθρωποι που νοιάζονται να περάσεις καλά, να ευχαριστηθείς τις διακοπές σου, με τα καλούδια που μας κέρναγαν και τις πολύτιμες πληροφορίες που μας έδιναν για το νησί. Η Ράνια φρόντιζε να είναι συνέχεια καθαρός ο χώρος μας, ο οποίος ήταν εξοπλισμένος με ότι χρειάζεται κανείς για να απολαύσει τις διακοπές του, και να μαγειρεύει ακόμα στην πλήρως εξοπλισμένη κουζίνα του.
Η Ίος μας μάγεψε πραγματικά, είναι ένα υπέροχο νησί με τόσες πολλές επιλογές για καταπληκτικές παραλίες για μπάνιο, φαγητό και διασκέδαση. Κι αυτή η Χώρα (Chora) της, πανέμορφη! Και τα ηλιοβασιλέματα, καταπληκτικά! Και μην παραλείψετε να ξυπνήσετε νωρίς ένα πρωί, να περπατήσετε 5 λεπτά μέχρι την παραλία για να δείτε την ανατολή του ήλιου, συγκλονιστική από την παραλία της Αγίας Θεοδότης!
Ράνια και Παναγιώτη, θα ξανάρθουμε σίγουρα και μάλιστα στην ίδια ακριβώς γκαρσονιέρα! Χαρήκαμε πολύ που σας γνωρίσαμε, σας ευχαριστούμε πολύ για όλα!!